בל הליקופטר

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] בל הליקופטר (Bell Helicopter ידועה גם בשם .Bell Textron Inc) או בקיצור בל היא חברה אמריקאית המייצרת כיום כלי טיס רוטוריים – מסוקים ומטי רוטור (Tiltrotors). מטה החברה מצוי בהורסט (טקסס) ליד פורט וורת', והיא חברת בת של תאגיד טקסטרון. בל מייצרת כלי טיס צבאיים בפורט וורת' ובסביבתה וכן באמרילו (טקסס), וכלי טיס אזרחיים בנמל התעופה מירבל (קוויבק, קנדה). בל מספקת שירותי הדרכה ותמיכה למוצריה בכל רחבי העולם. החברה נוסדה ב-10 ביולי 1935, בשם "חברת בל כלי טיס" (בל איירקראפט) על ידי לורנס דייל בל (אנ') בבאפלו שבמדינת ניו יורק. החברה התמקדה בתכנון ובנית מטוסי קרב. מטוסי הקרב הראשונים שלה היו ה-XFM-1 Airacuda, מטוס קרב דו-מנועי שיועד לתקיפת מפציצים וה- P-39 איירקוברה. ה-P-59 איירקומט (מטוס הקרב הסילוני האמריקאי הראשון) וה- P-63 Kingcobra (יוֹרשו של ה- P-39) וה- X-1 היו גם הם מוצרים של חברת בל. בשנת 1941, שכרה בל לשורותיה את הממציא הכשרוני ארתור מ. יונג, כדי לרכוש לעצמה מומחיות בתחום מחקר ופיתוח מסוקים. צעד זה היווה את היסוד למה שבל קיוותה שיהיה בסיס כלכלי נרחב יותר לחברה, שלא הייתה תלויה בחוזי ממשל. בל-30 היה מסוקה הראשון של החברה בגודל-מלא (טס לראשונה ב-29 בדצמבר 1942). ה- בל-47 שפוּתח ממנו, היה למסוק הראשון בעולם שעבר בחינה והערכה על ידי רשות תעופה אזרחית, והפך להיות הצלחה אזרחית וצבאית. טקסטרון רכשה את "בל ארוספייס" בשנת 1960. "בל ארוספייס" הייתה מורכבת משלוש מחלקות של "חברת בל כלי טיס", כולל את מחלקת המסוקים שלה, שהפכה להיות מחלקתה היחידה שעדיין יצרה כלי טיס בשלמותו. שמה של "מחלקת המסוקים" שונה ל- "חברת בל הליקופטר", ובתוך מספר שנים, עם הצלחתו של המסוק UH-1 במהלך מלחמת וייטנאם, ביססה עצמה החברה כמחלקתה הגדולה ביותר של טקסטרון. בינואר 1976, שינתה טקסטרון את שמה של החברה שוב, והפעם ל- "בל הליקופטר טקסטרון". לבל שיתוף פעולה צמוד עם "אגוסטה-ווסטלאנד" (AgustaWestland). השותפוּת עם אַגוּסטה החלה בהסכמי ייצור וטכנולוגיה (לייצור בל 47 ובל 206) ובתת-הסכם עם ווסטלאנד דרך אגוסטה (לייצור בל 47). כששתי החברות הארופאיות התמזגו, נמשכה השותפות, למעט ייצור ה- AB139, הידוע עכשיו כ- AW139 ומיוצר בלעדית על ידי "אגוסטה-ווסטלאנד". XFM-1 Airacuda P-39 Airacobra P-59 Airacomet P-63 Kingcobra בל X-1 בל 30 – לא מיוצר עוד. בל 47 – לא מיוצר עוד. בל 204 – גרסה אזרחית של UH-1 – לא מיוצר עוד. בל 205 – גרסה אזרחית של UH-1 – לא מיוצר עוד. בל 206 – לא מיוצר עוד (ייצורו הסתיים ב-2017). בל 210 – מיוצר מחדש, גרסה אזרחית של UH-1H. בל 212 – לא מיוצר עוד. בל 214 – לא מיוצר עוד. בל 214ST – לא מיוצר עוד. בל 222 – לא מיוצר עוד. בל 230 – לא מיוצר עוד. בל 407 – נמצא בייצור. בל 412 – נמצא בייצור. בל 417 (ARH-70/Bell 417) – ייצור הדגם בוטל. בל 427 – לא מיוצר עוד. בל 429 – נמצא בייצור. בל 430 – לא מיוצר עוד. H-13 Sioux – לא מיוצר עוד. בל HSL – לא מיוצר עוד. בל UH-1 – יואי – נמצא בייצור בגרסאות שונות. בל UH-1N טווין יואי – מיוצר בגרסתו המשודרגת (UH-1Y Venom). בל 309 קינג קוברה (KingCobra) – יוצרו 2 יחידות בלבד. לא מיוצר עוד. בל 533 – גרסת יואי נסיונית לצורכי מחקר, עם מנועי עזר טורבו־סילון. AH-1 קוברה או יואי־קוברה (HueyCobra) – לא מיוצר עוד (ייצורו הסתיים ב-2019). AH-1 קוברה־ים (SeaCobra/SuperCobra) – לא מיוצר עוד. YAH-63/דגם 409 – מבוסס-קוברה, מתחרה לדגם YAH-64 של "יוז מסוקים" – לא מיוצר עוד. OH-58 Kiowa – לא מיוצר עוד. תוכנית שדרוג H-1 : UH-1Y Venom – וֵנוֹם (ארס) – נמצא בייצור. AH-1Z Viper (אנ') – וַייפֵּר (צפע) – נמצא בייצור. ARH-70/דגם 445 – ייצור הדגם בוטל. V-22 אוספרי – מיוצר במשותף עם בואינג – נמצא בייצור. AW609 ‏ (לשעבר בל/אוגוסטה ווסטלנד BA609) – היה בתהליך פיתוח וטיסות ניסוי במשותף עם "אגוסטה-ווסטלאנד", בל נטשה את הפרויקט ואוגוסטה-ווסטלנד המשיכה אותו לבד. TR918‏ (TR918 Eagle Eye UAV) – כלי טיס בלתי מאויש – ייצור הדגם בוטל. קווד טילטרוטור – נמצא בתהליך פיתוח במשותף עם "בואינג BDS". אגוסטה-ווסטלאנד AW139 – המסוק יוצר בעבר במשותף כ- בל/אגוסטה AW139, היום מיוצר על ידי "אגוסטה-ווסטלאנד" בלבד. בל איירקראפט מדיה וקבצים בנושא בל הליקופטר בוויקישיתוף אתר האינטרנט הרשמי של בל הליקופטר (באנגלית) בל הליקופטר, ברשת החברתית פייסבוק בל הליקופטר, ברשת החברתית אקס (טוויטר) בל הליקופטר, ברשת החברתית אינסטגרם בל הליקופטר, ברשת החברתית LinkedIn בל הליקופטר, סרטונים בערוץ היוטיוב היסטוריה של "בל הליקופטר". "Our History". האקדמיה להכשרה של בל. אורכב מ-המקור ב-2007-09-27. נבדק ב-2020-02-19. Helicopter history site - Westland Helicopters, Part IV